++++

ΚΑΝΟΝΙΣΜΟΣ ( ΕΟΚ ) αριθ . 3514/80 ΤΟΥ ΣΥΜΒΟΥΛΙΟΥ

της 22ας Δεκεμβρίου 1980

περί ανοίγματος , κατανομής και τρόπου διαχειρίσεως κοινοτικής δασμολογικής ποσοστώσεως ορισμένων πετρελαιοειδών του κεφαλαίου 27 του Κοινού Δασμολογίου , διυλισθέντων στην Ισπανία ( 1981 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 113 ,

την πρόταση της Επιτροπής ,

Εκτιμώντας :

ότι την 29η Ιουνίου 1970 η Ευρωπαϊκή Οικονομική Κοινότης έχει συνάψει συμφωνία με την Ισπανία ( 1 )

ότι δυνάμει αυτής της συμφωνίας και του πρωτοκόλλου προσαρμογής μεταξύ της Κοινότητος και της προσχωρήσεως της Ελλάδος στην Κοινότητα , η τελευταία ανέλαβε την υποχρέωση να ανοίγει ετήσια συνολική δασμολογική ποσόστωση 1 424 000 τόνων για ορισμένα πετρελαιοειδή διυλισθέντα στην Ισπανία

ότι οι ποσοστωτικοί δασμοί ισούνται με το 40 % των δασμών του Κοινού Δασμολογίου

ότι πρέπει να ανοιχθεί αυτή η κοινοτική δασμολογική ποσόστωση για το 1981

ότι πρέπει να εξασφαλισθεί , ιδίως , η ίση και συνεχής πρόσβαση όλων των εισαγωγέων της Κοινότητος στην ποσόστωση αυτή και η χωρίς διακοπή εφαρμογή των ποσοστών των προβλεπομένων από αυτή για όλες τις εισαγωγές των εν λόγω προϊόντων στα Κράτη Μέλη , μέχρις εξαντλήσεως της ποσοστώσεως

ότι ένα σύστημα χρησιμοποιήσεως της κοινοτικής δασμολογικής ποσοστώσεως , βασιζόμενο σε μία κατανομή μεταξύ των Κρατών Μελών , φαίνεται πως ανταποκρίνεται στον κοινοτικό χαρακτήρα αυτής της ποσοστώσεως , σύμφωνα με τις ανωτέρω ορισθείσες αρχές

ότι αυτή η κατανομή , για να αντανακλά κατά τον καλύτερο δυνατό τρόπο την πραγματική εξέλιξη της αγοράς των εν λόγω προϊόντων , θα πρέπει να γίνεται ανάλογα με τις ανάγκες των Κρατών Μελών , υπολογιζόμενες με βάση αφ ' ενός μεν τα στατιστικά στοιχεία για τις εισαγωγές των εν λόγω προϊόντων προελεύσεως Ισπανίας , κατά τη διάρκεια μιάς αντιπροσωπευτικής περιόδου αναφοράς , αφ ' ετέρου δε τις οικονομικές προοπτικές για τη συγκεκριμένη περίοδο ποσοστώσεως

ότι , κατά τη διάρκεια των τριών τελευταίων ετών , για τα οποία υπάρχουν διαθέσιμα στατιστικά στοιχεία , οι εισαγωγές κάθε Κράτους Μέλους αντιπροσωπεύουν , σε σχέση με τις εισαγωγές στην Κοινότητα των εν λόγω προϊόντων προελεύσεως Ισπανίας , τα κατωτέρω ποσοστά επί τοις εκατό :

Κράτη Μέλη * 1977 * 1978 * 1979 *

Μπενελούξ * 38,0 * 10,6 * 50,1 *

Δανία * 6,4 * - * - *

Γερμανία * 15,5 * 13,9 * 3,9 *

Ελλάς * - * - * - *

Γαλλία * 13,0 * 28,4 * 8,8 *

Ιρλανδία * - * - * 0,7 *

Ιταλία * 15,8 * 31,4 * 9,8 *

Ηνωμένο Βασίλειο * 11,3 * 15,7 * 26,7 *

ότι , λαμβανομένων υπόψη των στοιχείων καθώς και της προβλεπομένης εξελίξεως της αγοράς των εν λόγω προϊόντων και ιδίως των προβλέψεων ορισμένων Κρατών Μελών , τα ποσοστά της αρχικής συμμετοχής στην ποσότητα της ποσοστώσεως μπορούν να ορισθούν κατά προσέγγιση στα κατωτέρω επίπεδα επί τοις εκατό :

Μπενελούξ * 22,38 *

Δανία * 7,00 *

Γερμανία * 42,10 *

Ελλάς * 0,17 *

Γαλλία * 5,96 *

Ιρλανδία * 0,45 *

Ιταλία * 6,14 *

Ηνωμένο Βασίλειο * 15,80 *

ότι , για να ληφθεί υπόψη η εξέλιξη των εισαγωγών των εν λόγω προϊόντων στα διάφορα Κράτη Μέλη , πρέπει το σύνολο της ποσοστώσεως να διαιρεθεί σε δύο τμήματα , κατανεμομένου του πρώτου τμήματος μεταξύ των Κρατών Μελών και του δευτέρου τμήματος συγκροτουμένου ως απόθεμα προοριζόμενο να καλύψει τις περαιτέρω ανάγκες των Κρατών Μελών που εξάντλησαν το αρχικό τους μερίδιο

ότι , για να δοθεί στους εισαγωγείς κάθε Κράτους Μέλους μιά κάποια ασφάλεια , ενδείκνυται να ορισθεί το πρώτο τμήμα της κοινοτικής ποσοστώσεως σε επίπεδο που , εν προκειμένω , θα ήταν δυνατό να φθάσει περίπου το 80 % της ποσότητος της ποσοστώσεως

ότι τα αρχικά μερίδια των Κρατών Μελών πιθανόν να εξαντληθούν σχετικά γρήγορα

ότι , για να ληφθεί υπόψη το γεγονός αυτό και για να αποφευχθεί κάθε διακοπή , θα πρέπει κάθε Κράτος Μέλος που χρησιμοποίησε σχεδόν στο σύνολό του το αρχικό του μερίδιο να προβαίνει στην ανάληψη ενός συμπληρωματικού μεριδίου από το απόθεμα

ότι αυτή η ανάληψη θα πρέπει να γίνεται από κάθε Κράτος Μέλος , όταν καθένα από τα συμπληρωματικά μερίδιά του έχει χρησιμοποιηθεί σχεδόν στο σύνολό του και μάλιστα όσες φορές το επιτρέπει το απόθεμα

ότι τα αρχικά και τα συμπληρωματικά μερίδια πρέπει να ισχύουν μέχρι το τέλος της περιόδου ποσοστώσεως

ότι αυτός ο τρόπος διαχειρίσεως απαιτεί στενή συνεργασία μεταξύ Κρατών Μελών και Επιτροπής , η οποία πρέπει ιδίως να παρακολουθεί το ρυθμό εξαντλήσεως της ποσότητος ποσοστώσεως και να πληροφορεί σχετικά τα Κράτη Μέλη

ότι , αν σε μία συγκεκριμένη ημερομηνία της περιόδου ποσοστώσεως υπάρχει σ ' ένα Κράτος Μέλος σημαντικό υπόλοιπο του αρχικού μεριδίου , είναι απαραίτητο να επιστρέφει το κράτος αυτό ένα σημαντικό ποσοστό στο απόθεμα , ώστε να αποφεύγεται η περίπτωση όπου ένα μέρος της κοινοτικής ποσοστώσεως μένει αχρησιμοποίητο σ ' ένα Κράτος Μέλος ενώ αυτό θα μπορούσε να χρησιμοποιηθεί σε άλλα

ότι , επειδή το Βασίλειο του Βελγίου , το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ , κάθε ενέργεια σχετική με τη διαχείριση των μεριδίων που έχουν χορηγηθεί σ ' αυτήν την οικονομική ένωση μπορεί να διεξάγεται από ένα των μελών της ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Από 1ης Ιανουαρίου μέχρι 31ης Δεκεμβρίου 1981 και υπό την επιφύλαξη των μέτρων που ενδεχομένως θα ληφθούν κατ ' εφαρμογή των παραγράφων 2 και 4 του άρθρου 3 του παραρτήματος Ι της συμφωνίας μεταξύ της Ευρωπαϊκής Οικονομικής Κοινότητος και της Ισπανίας , οι δασμοί του Κοινού Δασμολογίου για τα διυλισθέντα στην Ισπανία προϊόντα , των οποίων ακολουθεί πίνακας , αναστέλλονται μερικώς στα ποσοστά που ορίζονται για κάθε ένα από αυτά , εντός των ορίων ολικής κοινοτικής δασμολογικής ποσοστώσεως 1 424 000 τόνων :

Κλάση του Κοινού Δασμολογίου * Περιγραφή εμπορευμάτων * Δασμοί ( % ) *

27.10 * Ελαια εκ πετρελαίου ή εξ ασφαλτούχων ορυκτων ( έτερα των ακατεργάστων ελαίων )

παρασκευάσματα μη αλλαχού κατονομαζόμενα και περιλαμβανόμενα , περιέχοντα κατά βάρος έλαια εκ πετρελαίου ή εξ ασφαλτούχων ορυκτών εις ποσοστόν ανώτερον ή ίσον του 70 % και των οποίων τα έλαια ταύτα αποτελούν το βασικόν συστατικόν : * *

* Α . Ελαφρά έλαια : * *

* ΙΙΙ . Προοριζόμενα δι ' ετέρας χρήσεις * 2,4 *

* Β . Μέσα έλαια : * *

* ΙΙΙ . Προοριζόμενα δι ' ετέρας χρήσεις * 2,4 *

* Γ . Βαρέα έλαια : * *

* Ι . Πετρέλαιον εσωτερικής καύσεως : * *

* γ ) Προοριζόμενον δι ' ετέρας χρήσεις * 1,4 *

* ΙΙ . Πετρέλαιον εξωτερικής καύσεως : * *

* γ ) Προοριζόμενον δι ' ετέρας χρήσεις * 1,4 *

* ΙΙΙ . Ελαια λιπαντικά και έτερα : * *

* γ ) Προοριζόμενα να αναμειχθούν συμφώνως προς τους όρους της συμπληρωματικής σημειώσεως 7 του κεφαλαίου 27 ( α ) * 1,6 *

* δ ) Προοριζόμενα δι ' ετέρας χρήσεις * 2,4 *

27.11 * Αέρια πετρελαίου και έτεροι αέριοι υδρογονάνθρακες : * *

* Β . Λοιπά : * *

* Ι . Προπάνιον και βουτάνιον του εμπορίου : * *

* γ ) Προοριζόμενα δι ' ετέρας χρήσεις 0,6 *

27.12 * Βαζελίνη : * *

* Α . Ακατέργαστος : * *

* ΙΙΙ . Προοριζόμενη δι ' ετέρας χρήσεις * 0,8 *

* Β . Ετέρα * 2,6 *

27.13 * Παραφίνη , κηροί εκ πετρελαίου ή εξ ασφαλτούχων ορυκτών , οζοκηρίτης , κηρός εκ λιγνίτου , κηρός εκ τύρφης , υπολείμματα παραφινούχα ( " gatsch " , " slackwax " , κλπ . ) , έστω και κεχρωσμένα * *

* Β . Λοιπά : * *

* Ι . Ακατέργαστα : * *

* γ ) Προοριζόμενα δι ' ετέρας χρήσεις * 0,8 *

* ΙΙ . Μη κατονομαζόμενα * 2,3 *

27.14 * Ασφαλτος εκ πετρελαίου , οπτάνθραξ εκ πετρελαίου και λοιπά υπολείμματα των ελαίων του πετρελαίου ή των ασφαλτούχων ορυκτών : * *

* Γ . Ετερα : * *

* ΙΙ . Μη κατανομαζόμενα * 0,8 *

Εντός των ορίων αυτής της δασμολογικής ποσοστώσεως , η Ελλάς εφαρμόζει δασμούς υπολογιζόμενου σύμφωνα με τις οικείες διατάξεις της πράξεως προσχωρήσεως του 1979 και του πρωτοκόλλου προσαρμογής .

Αρθρο 2

1 . Ενα πρώτο τμήμα 1 140 000 τόνων της κοινοτικής δασμολογικής ποσοστώσεως που αναφέρεται στο άρθρο 1 κατανέμεται μεταξύ των Κρατών Μελών

τα μερίδια τα οποία , με την επιφύλαξη του άρθρου 5 , ισχύουν μέχρι την 31η Δεκεμβρίου 1981 ανέρχονται στις ακόλουθες ποσότητες :

* ( τόνοι ) *

Μπενελούξ * 255 000 *

Δανία * 80 000 *

Γερμανία * 480 000 *

Ελλάς * 2 000 *

Γαλλία * 68 000 *

Ιρλανδία * 5 000 *

Ιταλία * 70 000 *

Ηνωμένο Βασίλειο * 180 000 *

2 . Το δεύτερο τμήμα , το οποίο ανέρχεται σε 284 000 τόνους , συνιστά το απόθεμα .

Αρθρο 3

1 . Αν το αρχικό μερίδιο Κράτους Μέλους , όπως έχει ορισθεί στο άρθρο 2 παράγραφος 1 , ή το ίδιο μερίδιο ελαττωμένο κατά το τμήμα που επεστράφη στο αντίστοιχο απόθεμα , κατ ' εφαρμογή του άρθρου 5 , έχει χρησιμοποιηθεί μέχρι 90 % ή περισσότερο , το εν λόγω Κράτος Μέλος προβαίνει αμελλητί με κοινοποίηση στην Επιτροπή στην ανάληψη , κατά το μέτρο που το ύψος του αποθέματος το επιτρέπει , ενός δευτέρου μεριδίου ίσου με το 15 % του αρχικού μεριδίου του , στρογγυλοποιουμένου στην επόμενη ανώτερη μονάδα .

2 . Αν , μετά την εξάντληση του αρχικού μεριδίου , το δεύτερο μερίδιο που έχει αναληφθεί από ένα Κράτος Μέλος έχει χρησιμοποιηθεί μέχρι 90 % ή περισσότερο , το εν λόγω Κράτος Μέλος προβαίνει , τηρουμένων των όρων της παραγράφου 1 , στην ανάληψη ενός τρίτου μεριδίου , ίσου προς το 7,5 % του αρχικού του μεριδίου , ενδεχομένως στρογγυλοποιουμένου στην επόμενη ανώτερη μονάδα .

3 . Αν , μετά την εξάντληση του δευτέρου μεριδίου του , το τρίτο μερίδιο που έχει αναληφθεί από ένα Κράτος Μέλος χρησιμοποιήθηκε μέχρι 90 % ή περισσότερο , το εν λόγω Κράτος Μέλος προβαίνει , σύμφωνα με τους ίδιους όρους , στην ανάληψη ενός τετάρτου μεριδίου ίσου με το τρίτο .

Η διαδικασία αυτή εφαρμόζεται μέχρις εξαντλήσεως του αποθέματος .

4 . Κατά παρέκκλιση των παραγράφων 1 , 2 και 3 , τα Κράτη Μέλη δύνανται να προβούν στην ανάληψη μεριδίων κατωτέρων από τα ορισθέντα στις παραγράφους αυτές , αν ευλόγως κρίνεται ότι αυτά κινδυνεύουν να μην εξαντληθούν . Πληροφορούν την Επιτροπή για τους λόγους που τα ώθησαν στην εφαρμογή της παρούσης παραγράφου .

Αρθρο 4

Τα συμπληρωματικά μερίδια , που έχουν αναληφθεί κατ ' εφαρμογή του άρθρου 3 , ισχύουν μέχρι την 31η Δεκεμβρίου 1981 .

Αρθρο 5

Τα Κράτη Μέλη επιστρέφουν στο απόθεμα , το αργότερο την 1η Οκτωβρίου 1981 , το αχρησιμοποίητο τμήμα του αρχικού του μεριδίου που , στις 15 Σεπτεμβρίου 1981 , υπερβαίνει το 20 % της αρχικής ποσότητος . Δύνανται να επιστρέψουν μία ποσότητα πιό σημαντική , αν ευλόγως εκτιμάται ότι η ποσότητα αυτή κινδυνεύει να μη χρησιμοποιηθεί .

Τα Κράτη Μέλη ανακοινώνουν στην Επιτροπή , το αργότερο μέχρι την 1η Οκτωβρίου 1981 , το σύνολο των εισαγωγών των εν λόγω προϊόντων που πραγματοποιήθηκαν μέχρι και την 15η Σεπτεμβρίου 1981 και που καταλογίσθηκαν στην κοινοτική ποσόστωση καθώς και , ενδεχομένως , το τμήμα του αρχικού τους μεριδίου που επιστρέφουν στο απόθεμα .

Αρθρο 6

Η Επιτροπή τηρεί λογαριασμό των μεριδίων που αναλαμβάνονται από τα Κράτη Μέλη σύμφωνα με τα άρθρα 2 και 3 και πληροφορεί καθένα από αυτά , από τη λήψη των κοινοποιήσεων , για το ρυθμό εξαντλήσεως του αποθέματος .

Πληροφορεί τα Κράτη Μέλη , το αργότερο μέχρι την 5η Οκτωβρίου 1981 , για το ύψος του αποθέματος μετά τις επιστροφές που έχουν πραγματοποιηθεί κατ ' εφαρμογή του άρθρου 5 .

Μεριμνά ώστε η ανάληψη που εξαντλεί το απόθεμα να περιορίζεται μέχρι το διαθέσιμο υπόλοιπο και , για το σκοπό αυτό , κάνει γνωστό το ύψος του υπολοίπου αυτού στο Κράτος Μέλος που προβαίνει στην τελευταία αυτή ανάληψη .

Αρθρο 7

1 . Τα Κράτη Μέλη θεσπίζουν κάθε αναγκαία διάταξη ώστε το άνοιγμα των συμπληρωματικών μεριδίων , που ανέλαβαν κατ ' εφαρμογή του άρθρου 3 , να επιτρέπει τον χωρίς διακοπή καταλογισμό της κοινοτικής ποσοστώσεως στο συνολικό τους μερίδιο .

2 . Τα Κράτη Μέλη εγγυώνται , στους εγκατεστημένους στην επικράτειά τους εισαγωγείς των εν λόγω προϊόντων , την ελεύθερη πρόσβαση στα μερίδια που τους έχουν χορηγηθεί .

3 . Ο βαθμός εξαντλήσεως των μεριδίων των Κρατών Μελών διαπιστώνεται με βάση τις εισαγωγές των εν λόγω προϊόντων που παρουσιάζονται στο τελωνείο καλυπτόμενα από δηλώσεις ελεύθερης κυκλοφορίας .

Αρθρο 8

Τα Κράτη Μέλη πληροφορούν την Επιτροπή , μετά από αίτησή της , για τις εισαγωγές που καταλόγησαν πράγματι στα μερίδιά τους .

Αρθρο 9

Τα Κράτη Μέλη και η Επιτροπή συνεργάζονται στενά για την τήρηση του παρόντος κανονισμού .

Αρθρο 10

Ο παρών κανονισμός αρχίζει την 1η Ιανουαρίου 1981 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 22 Δεκεμβρίου 1980 .

Για το Συμβούλιο

Ο Πρόεδρος

J . SANTER

( 1 ) ΕΕ αριθ . Ν 182 της 16.8.1970 , σ . 1

( α ) Η υπαγωγή εις την διάκρισιν ταύτην εξαρτάται εκ των όρων των καθοριζομένων παρά των αρμοδίων αρχών .